Milé uchádzačky, uchádzači o štúdium na Súkromnej škole umeleckého priemyslu

v Topoľčanoch - odbor **PROPAGAČNÉ VÝTVARNÍCTVO, ÚŽITKOVÁ MAĽBA, KERAMICKÝ DIZAJN**.

Zasielame vám podrobné informácie o priebehu prijímacieho konania na našej škole.

Prijímacie konanie sa uskutoční bez vašej osobnej účasti – elektronicky, v online prostredí a bude prebiehať v 2 fázach:

1. fáza – OVERENIE ŠPECIÁLNYCH SCHOPNOSTÍ, ZRUČNOSTÍ A NADANIA
2. fáza – ONLINE POHOVOR
3. **FÁZA – OVERENIE ŠPECIÁLNYCH SCHOPNOSTÍ, ZRUČNOSTÍ A NADANIA**
4. **Nakresliť a vytieňovať podľa vlastných možností klasickú kuchynskú stoličku, na ktorej bude umiestená hrubšia kniha.** (bod 6)

Vaša práca má spĺňať tieto kritériá:

* kresba bude realizovaná ceruzkou s dôrazom na správne perspektívne zobrazenie v priestore
* formát A3
* fotka na mobilný telefón, alebo sken

Bude sa hodnotiť:

1. Čistota prevedenia práce
2. Umiestnenie vo formáte
3. Zvládnutie perspektívy
4. Technické zvládnutie tieňovania
5. **Farebná kompozícia na tému „Športová aktivita“** (bod 7)

Vaša práca má spĺňať tieto kritériá:

* Formát A3
* Ľubovoľná maliarska technika napr. akvarel, tempera, suchý pastel, farebná pastelka, vosková kresba, farebný fix, prípadne kombinácia uvedených techník
* Minimálne tri ľudské postavy znázorňujúce zachytenie pohybu, akcie, činnosti – beh, skok, tanec a pod.
* Každá postava má byť v inom postoji a umiestnená v zodpovedajúcom priestore
* fotka na mobilný telefón, alebo sken

Bude sa hodnotiť:

1. Čistota prevedenia práce
2. Umiestnenie vo formáte – kompozičné cítenie
3. Zvládnutie proporcie ľudského tela
4. Farebné prevedenie
5. Invenčnosť prevedeného námetu a celkové estetické cítenie
6. **Vytvorenie priestorového objektu na tému „Moje obľúbené zviera“** (bod 8, 9, 10)

Vaša práca má spĺňať tieto kritériá:

* objekt má byť zhotovený z bieleho papiera rôzneho druhu (kartón, toaletný papier, baliaci a pod.)
* použite ľubovoľné spracovanie papierovej hmoty napr.: lepenie, skladanie, krčenie, vrstvenie
* veľkosť objektu je minimálne 30 x 30 cm
* 3x fotka z rôznych uhlov (spredu, zboku, z nadhľadu) na jednofarebnom pozadí na mobilný telefón, sken

Bude sa hodnotiť:

1. Čistota prevedenia práce
2. Zvládnutie proporcie zvoleného zvieraťa
3. Invenčnosť prevedeného námetu a celkové estetické cítenie

Vytvorené zadania treba odfotiť s dôrazom na presné zachytenie fotených objektov, pri fotení zadania č.3 - to je priestorového objektu, treba priložiť pravítko pre lepšiu predstavu veľkosti predmetu a fotky treba zhotoviť z nasledovných pohľadov:

1. predná strana objektu
2. zadná strana objektu
3. pohlaď zvrchu
4. **Výber dvoch prác z vlastnej tvorby.** (bod 11, 12)

Zaujíma nás, k čomu máte vzťah a čo vy považujete za vašu najlepšiu tvorbu v priebehu posledných rokov.

Bude sa hodnotiť celkový estetický dojem.

1. **FÁZA - ONLINE POHOVOR**

* Nainštalujte si Skype alebo Messenger do vášho telefónu alebo počítača
* Pripravte sa na osobný rozhovor prostredníctvom Skype, Messenger (v max. dĺžke 10 min.)

Obsahom pohovoru bude zistiť váš vedomostný rozhľad a kultúrny prehľad základných informácií z oblasti výtvarného umenia

* Termín pohovoru vám oznámime telefonicky s dostatočným predstihom

**SUMÁR INFORMÁCIÍ**

Požadované materiály zašlite nasledovne:

**Mailová adresa:** [**ssup.prijimacky2020@gmail.com**](mailto:ssup.prijimacky2020@gmail.com)

**Predmet mailu: váš pridelený kód ( napríklad D – 99/2020 )**

**Termín : do 15.mája 2020**

***Obsah mailu:***

1. Vaše meno,  priezvisko a pridelený kód z pozvánky
2. Aké prostredie budete používať na online pohovore (vyberte si Skype alebo Messenger)
3. Kontaktné meno na Skype alebo Messengeri
4. Telefónne číslo pre potreby ONLINE POHOVORU

***Prílohy:***

1. 1x fotografia vašej tváre
2. 1x fotografia – kresba stolička s knihou
3. 1x fotografia – maľba farebnákompozícia „Športová aktivita“
4. 1x fotografia – spredu priestorového objektu „Moje obľúbené zviera“
5. 1x fotografia – zboku priestorového objektu „Moje obľúbené zviera“
6. 1x fotografia – z nadhľadu priestorového objektu „Moje obľúbené zviera“
7. 1x fotografia – maľba, kresba alebo grafika podľa vlastného výberu
8. 1x fotografia – maľba, kresba alebo grafika podľa vlastného výberu
9. Dotazník v elektronickej podobe (dokument Microsoft Word)
10. Súhlas dotknutej osoby

**Prekontrolujte si pred zaslaním, či váš mail obsahuje všetkých 13 bodov zoznamu. Ak ste niečomu neporozumeli alebo nemôžete splniť naše požiadavky, prosím telefonujte na**

**038/532 00 24**

**0914 320 025**

*Milí uchádzači, z dôvodu pandémie koronavírusu sa v tomto roku prijímacie konanie uskutočňuje za mimoriadnych okolností a sú ako pre vás, tak i pre nás novou výzvou „ robiť veci inak“.*

*Uvedomujeme si, že virtuálny priestor nenahradí osobný kontakt a preto aj hodnotenie vašich prác zaznamenaných na fotografiách a skenoch chceme doplniť online pohovorom a dotazníkom, s cieľom dozvedieť sa o vás čo najviac.*

*Týmto by sme vás chceli povzbudiť a dodať vám chuť a odvahu pri príprave zadaných úloh, úprimne sa tešíme, že budeme mať príležitosť spoznať sa s vami aspoň virtuálne.*

*Veríme, že v novom školskom roku sa uvidíme s väčšinou z vás...*

*Spolu to zvládneme...*

**DOTAZNÍK (bod 13)**

(odpovede zašlite elektronicky v dokumente Microsoft Word alebo inak)

1. Navštevovali ste základnú umeleckú školu, ak áno, koľko rokov?
2. Navštívili ste už niekedy, galériu, vernisáž? Ak áno, akú a kde a čo vás najviac zaujalo?
3. Prečo ste sa rozhodli študovať práve váš odbor na našej umeleckej škole?
4. Máte nejaký výtvarný, alebo umelecký vzor? Kto je to a prečo práve on/ona?
5. Ak ste sa zúčastnili na nejakej súťaži, tak na akej a ako ste uspeli?
6. Ktorá výtvarná technika vám je blízka a uveďte vaše pozitívne/negatívne skúsenosti s ňou.
7. Máte nejaké iné zaujímavé zručnosti alebo schopnosti v ktorých vynikáte?
8. Máte svoju obľúbenú kultúrno spoločenskú osobnosť? Ak áno, koho a prečo?
9. Aké knižky ste v poslednej dobe čítali? Ak áno, čím vás zaujala.
10. Aký iný odbor, ktorý ponúkame by ste radi študovali na našej škole?
11. Čo plánujete po úspešnom ukončení štúdia na našej škole?
12. Používate počítač aj na kreatívnu tvorbu? V akom softvéri ste skúšali pracovať?
13. Sledujete trendy v umení a dizajne? Aké blogy a stránky s umením navštevujete?
14. Zaujímate sa o digitálne formy umenia? Máte obľúbené štúdia v kreatívnom a hernom priemysle?
15. Navštívili ste našu školu? Napríklad na DOD?